Қазақстан халқы Ассамблеясы Кеңесінің

2021 жылғы қарашадағы

№ шешімімен

БЕКІТІЛГЕН

**Қазақстан халқы Ассамблеясының Достық елшілері**

**туралы ереже**

1. **Жалпы ережелер**

1. Қазақстан халқы Ассамблеясының Достық елшісі – Қазақстан халқы Ассамблеясының халық дипломатиясы институты, ол Қазақстан мен болу елінің халықтары арасындағы мәдени-гуманитарлық және өзге де байланыстарды дамытуға жәрдемдесуге бағытталған.

Достық елшісі атағына елде және шетелде қоғамдық келісім мен жалпыұлттық бірліктің қазақстандық моделін нығайтуға және танымал етуге үлес қосқан Қазақстан Республикасының азаматтары мен шетел азаматтары ұсынылады.

2. Қазақстан халқы Ассамблеясының Достық елшісі өз өкілеттіктерін орындау кезінде Қазақстан Республикасы және болу мемлекеті қатысушылары болып табылатын халықаралық шарттарды, «Қазақстан халқы Ассамблеясы туралы» Қазақстан Республикасының Заңын және осы Ережені басшылыққа алады.

3. Қазақстан халқы Ассамблеясының Достық елшілерімен өзара іс-қимылды Қазақстан Республикасы Ақпарат және қоғамдық даму министрлігінің «Қоғамдық келісім» РММ тұрақты негізде қамтамасыз етеді.

1. **Қазақстан халқы Ассамблеясының Достық елшісінің өкілеттіктері**

4. Қазақстан халқы Ассамблеясының Достық елшісі өзіне жүктелген өкілеттіктерді қоғамдық негізде жеке өзі орындайды.

5. Қазақстан халқы Ассамблеясының Достық елшісі өз өкілеттігі шегінде:

1) Қазақстан халқы Ассамблеясының қызметі туралы ақпараттық жұмыс жүргізеді, Ассамблеяның және қоғамдық келісім мен жалпыұлттық бірліктің қазақстандық моделінің беделін арттыруға ықпал етеді;

2) Қазақстан Республикасының Тұңғыш Президенті – Елбасының және Мемлекет басшысының этносаралық келісім саласындағы бастамаларын ілгерілетеді;

3) Қазақстан халқы Ассамблеясының шетелдік әріптестерімен мәдени-ағарту іс-шаралары мен кездесулерін өткізеді және өткізуге жәрдемдеседі;

4) екі елдің этномәдени бірлестіктерімен және қоғамдық ұйымдарымен өзара мүдделілік бар салаларда өзара іс-қимыл және байланыс жасайды.

**ІІІ. Қазақстан халқы Ассамблеясының**

**Достық елшісінің қызметі**

6. Қазақстан халқы Ассамблеясы Достық елшісінің кандидатурасы Қазақстан Республикасының Сыртқы істер министрлігімен келісу нәтижесі бойынша Қазақстан халқы Ассамблеясы Кеңесінің отырысында қаралады.

7. Кеңес шешімімен мақұлданған Қазақстан халқы Ассамблеясы Достық елшісінің кандидатурасын Қазақстан халқы Ассамблеясы Төрағасының орынбасары – Қазақстан Республикасы Президенті Әкімшілігі Қазақстан халқы Ассамблеясы Хатшылығының меңгерушісі бекітеді.

8. Қазақстан халқы Ассамблеясы Қазақстан халқы Ассамблеясының Достық елшісіне оның өкілеттіктерін растайтын және толық аты-жөнін, тегін, азаматтығын көрсететін патент береді.

9. Қазақстан халқы Ассамблеясының Достық елшісінің патентіне Қазақстан халқы Ассамблеясы Төрағасының орынбасары – Қазақстан Республикасы Президенті Әкімшілігі Қазақстан халқы Ассамблеясы Хатшылығының меңгерушісі қол қояды.

10. Қазақстан халқы Ассамблеясының Достық елшісі патентін алғаннан кейін өз өкілеттіктерін орындауға кіріседі.

11. Қазақстан халқы Ассамблеясының Достық елшісінің өкілеттіктері:

1) Қазақстан халқы Ассамблеясының Достық елшісінің өз өтініші бойынша;

2) Қазақстан халқы Ассамблеясы Төрағасының орынбасары – Қазақстан Республикасы Президенті Әкімшілігі Қазақстан халқы Ассамблеясы Хатшылығы меңгерушісінің шешімі бойынша тоқтатылады.

12. Өкілеттіктер тоқтатылған жағдайда Қазақстан халқы Ассамблеясы Достық елшісінің патентінің күші жойылады.

\_\_\_\_\_\_\_\_\_\_\_\_\_\_\_\_\_\_\_\_\_\_\_